



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	                  Bucureşti, 22 octombrie 2012
                  Pl-x 375/2012


AVIZ

asupra

propunerii legislative pentru modificarea Legii nr.1/2011 privind Legea educaţiei naţionale, publicată în Monitorul Oficial, Partea I nr.8 din data de 10 ianuarie 2011, cu completările şi modificările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.1/2011 privind Legea educaţiei naţionale, publicată în Monitorul Oficial, Partea I nr.8 din data de 10 ianuarie 2011, cu completările şi modificările ulterioare, trimisă cu adresa nr. Pl-x 375 din 16 octombrie 2012, înregistrată cu nr.31/842 din 17 octombrie 2012.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare modificarea şi completarea art.140 din Legea educaţiei naţionale nr.1/2011, cu modificările şi completările ulterioare, în scopul introducerii organizării doctoratului cu frecvenţă redusă în regim cu taxă.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 22 octombrie 2012.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Economic şi Social, transmis cu adresa nr.2270 din 11 octombrie 2012 şi avizul favorabil al Consiliului Legislativ, aviz transmis prin adresa cu nr.796 din 10 octombrie 2012.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru modificarea Legii nr.1/2011 privind Legea educaţiei naţionale, publicată în Monitorul Oficial, Partea I nr.8 din data de 10 ianuarie 2011, cu completările şi modificările ulterioare.
În raport de obiectul şi conţinutul reglementării, iniţiativa legislativă face parte din categoria legilor organice, conform art.73 alin.(3) lit.n) din Constituţia României, republicată.

